مه‌نسوور
جیهانی ـ بانگه‌وازی دووهەمین کۆنفڕانسی نه‌ته‌وه‌یی "مەریوان‌ناسی" له لایه‌ن
نووسینگه‌ی هەمیشەیی کۆنفڕانسی "مەریوان‌ناسی" لە شاری مه‌ریوان بڵاوکرایه‌وه.
دووهەمین
کۆنفڕانسی نه‌ته‌وه‌یی "مەریوان‌ناسی" به هه‌وڵی ئەنجومەنی فەرهەنگی ـ ئەدەبیی
مەریوان، بە هاوکاری لەگەڵ ئیدارەی فەرهەنگ و ئیرشادی ئیسلامی مەریوان، زانکۆی کوردستان
و کۆمه‌ڵێک له ڕێکخراوە مەدەنییەکانی شاری مەریوان و به به‌شداری میوانانی ناوخۆیی
و بیانی له ڕۆژانی 6 و 7ی مانگی گوڵانی ١٤٠٢ هەتاوی (26 و 27ی ئه‌پرێلی 2023) لە شاری
مه‌ریوان له پارێزگای کوردستان بەڕێوە‌ده‌چێت.
له ده‌قی
بانگه‌وازی دووهەمین کۆنفڕانسی نه‌ته‌وه‌یی "مەریوان‌ناسی" که له لایه‌ن
نووسینگه‌ی هەمیشەیی کۆنفڕانسی "مەریوان‌ناسی" بڵاوکراوه‌ته‌، هاتووه: هەر
ناوچەیەک تایبەتمەندی و شوێنی تایبەتی خۆی هەیە کە جیای دەکاتەوە لە ناوچەکانی تر.لە
بنەڕەتدا هەڵکەوتەی جوگرافی هەر ناوچەیەک بە شێوەیەکی ڕاستەوخۆ و ناڕاستەوخۆ کاریگەری
لەسەر ڕەهەندە سروشتی و مرۆڤییە جۆراوجۆرەکانی ئەو ناوچەیە هەیە. شاری مەریوان بە هۆی
هەڵکەوتەی جوگرافی تایبەت و بارودۆخی کەشوهەوا و گژوگیا و شوێنی دەریاچەی جوانی زرێبار
لە ناوچەکەیدا، هەروەها تایبەتمەندییە تایبەتەکانی مرۆڤیی، توانایەکی ناوازەی هەیە
بە بەراورد لەگەڵ شارەکانی دیکەی پارێزگای کوردستان.
بەم پێیە، بە مەبەستی ناسین و ڕوونکردنەوەی زانستیانەی
ئەم تایبەتمەندیانە و دابینکردنی چارەسەری پراکتیکی، ئەنجومەنی فەرهەنگی ـ ئەدەبیی
مەریوان بە هاوکاری لەگەڵ ئیدارەی فەرهەنگ و ئیرشادی ئیسلامیی مەریوان، زانکۆی کوردستان
و دیکەی ڕێکخراوە مەدەنییەکانی شاری مەریوان، لە ڕۆژانی 6 و 7ی مانگی گوڵانی ١٤٠٢ هەتاوی
(26و27/4/2023) کۆنفڕانسی دووهەمی "مەریوان‌ناسی" لە شاری مەریوان بەڕێوە
دەبات. بۆیە بانگهێشتی توێژەران و مامۆستایانی زانکۆ و نووسەرانی بیرمەند دەکەین کە
لە کاتی دیاریکراودا، بەپێی ئەم تەوەر و بابەتانەی خوارەوە، وتار و بەرهەمە توێژینەوەییەکانیان
پێشکەش بە نووسینگەی کۆنفڕانس بکەن.
بابەتەکانی
کۆنفڕانس:
ئـ)
ژینگە
١-  دیارده‌ی گۆڕانی به‌كارهێنانی زه‌وی و وێرانكردن
و ئاگری دارستان و لەوەڕگاكان
٢-  ژینگە و ئەرکەکانی دامودەزگا جێبەجێکارەکان
٣-  ژینگە و کۆمەڵگای مەدەنی
٤-  ژینگە و ڕاگەیاندن
٥-  ژینگە و خەڵک
٦-  ژینگە و ڕوانگەی ئایینی
٧-  گۆڕانی کەشوهەوا و داهاتووی دارستانەکانی زاگرۆس
(مەریوان)
٨-  قەیرانی ژینگە و لاوازی یاساکانی ڕێگری لە وێرانکاری
سروشت
٩-  ژینگە و ڕۆڵی دامودەزگاکانی چاودێری و دادوەری
١٠-
دروستكردنی بەنداو و كاریگەری وێرانكەری ژینگەیی لە ناوچەكەدا
١١-  ژینگە و هەمەجۆرەیی ڕووەک و زیندەوەر لە مەریوان
ب) زرێبار
١-  زرێبار و فرەخاوەنی و کێشەی چەند بەڕێوەبەرایەتی
٢-  ئیکۆسیستەمی زرێبار
٤-  زۆری و جۆراوجۆری ڕووەک و زیندەوەر لە زرێباردا
٥-  زرێبار و شێوازی کشت و کاڵ لە دەوروبەریدا
٦-  زرێبار و شێوازی کەڵکوەرگرتن لە سەرچاوە ئاوییەکانی
٧-  پیسبوونی زرێبار
٨-  ڕێکار و ستراتیژییەکانی بەڕێوەبردن و نۆژەنکردنەوەی
ئیکۆلۆژی زرێبار
٩ -
کاریگەری گۆڕانی کەشوهەوا لەسەر دەریاچەی زرێبار و سەرچاوەکانی ئاو
ج) ئابووری
١ -
تواناکانی گەشەی ئابووری شارستانی مەریوان
٢ -
ناوچەی بازرگانی ئازاد، دەرفەت و مەترسییەکان
٣ -
هەڵکەوتنی مەریوان لە سەر سنوور و کاریگەرییە ئابوورییەکانی
٤ -
بناغه‌ بایۆلۆجییه‌كان (سه‌رچاوه‌كانی خاك و ئاو) و ڕۆڵی له‌ وه‌به‌رهێنەریی ئابووریی
كشتوكاڵدا
٥ -
توانا ئابوورییەکانی دراوسێیەتی مەریوان و هەرێمی کوردستا٦ -
ئابووری گەشتوگوزار، مەترسی و دەرفەتەکان
نووسەران
و توێژەرانی بەڕێز! ئێوە ئازادن لە هەڵبژاردنی هەر بابەتێکی تر، بە مەرجێک لەگەڵ تەوەرەکانی
کۆنفڕانسەکەدا بگونجێت.
چۆنیەتی
ناردن و پێشکەشکردنی بابەت:
•  بابەتەکە بە فۆنتی B zar قەبارەی 12 یان فۆنت 14 Uinikurd، بە شێوەی 4A، لەسەر یەک لای کاغەز و لەگەڵ
فایلە کۆمپیوتێرییەکەی لە ژێر نەرمەئامێری (word) دا بنووسرێت بۆ ناونیشانی
نووسینگەی کۆنفڕانس بنێردرێت.
• نابێت
توێژینەوە یان وتار لە ١٢ لاپەڕە زیاتر بێت یان کاتی پێشکەشکردنی لە ٢٠ خولەک زۆرتر
نەبێت.
• پوختەی
توێژینەوەکە لانی زۆر بە 300 وشە تا ڕێکەوتی 30/٦/1401(21/9/2022) بۆ یەکێک لە ناونیشانەکانی
نووسینگە بنێردرێت.
• توێژینەوە
یان بابەت بە هەردوو زمانی فارسی و کوردی وەردەگیردرێت.
• نووسەری
بابەتەکە، لەوانە: ناو، شوێنی کار، ئاستی خوێندن، ناونیشانی پۆستی، تەلەفۆنی پەیوەندی
(هێڵی زەمینی و مۆبایل) و ناونیشانی ئیمەیڵ لە لاپەڕەیەکی جیادا لەگەڵ بابەتەکەدا بنێردرێت.
• دوا
وادە بۆ ناردنی توێژینەوە و بابەت بۆ سكرتاریەتی كۆنفڕانس 30/9/١٤٠١(21/12/2022)
• وتار
و توێژینەوەکان بە هیچ شێوەیەک ناگەڕێندرێنەوە بۆ خاوەنەکەی.
• ئەو
بابەتانەی کە دەنێردرێن، پێشتر لە هیچ کۆنفڕانس و گۆڤارێکدا پێشکەش نەکرابن.
ناونیشانی
نووسینگەی کۆنفڕانس:
کوردستان،
مەریوان، فەرمانگەی فەرهەنگ و ئیرشادی ئیسلامی، نووسینگەی ئەنجومەنی فەرهەنگی - ئەدەبیی
مەریوان (دەبیرخانەی هەمیشەیی کۆنفڕانسی مەریوان‌ناسی)
تەلەفۆن:
00989181769637 - 00988734594567 - 00988734602847
ناونیشانی
تێلێگرامی ئەنجومەنی فەرهەنگی ـ ئەدەبیی مەریوان: https://t.me/meriwan_edebi
ناونیشانی
ئینستاگرامی ئەنجومەنی فەرهەنگی ـ ئەدەبیی مەریوان: https://www.instagram.com/encumen.edebi
دەبیرخانەی
هەمیشەیی کۆنفڕانسی "مەریوان‌ناسی"
به‌ڕێوه‌به‌رایه‌تی
ڕاگه‌یاندنی گشتیی دووهەمین کۆنفڕانسی نه‌ته‌وه‌یی "مەریوان‌ناسی".
